Na podlagi četrtega odstavka 212. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14 – odl. US, 25/14, 85/14, 10/17 – ZČmIS, 64/18, [4/20](http://www.uradni-list.si/1/objava.jsp?sop=2020-01-0107), [42/21](http://www.uradni-list.si/1/objava.jsp?sop=2021-01-0857) – odl. US in [61/2](http://www.uradni-list.si/1/objava.jsp?sop=2021-01-1241)1) je Upravni odbor Zavoda za zdravstveno zavarovanje Slovenije na 44. redni seji 14. 10. 2021 sprejel

**Sklep**

**o določitvi seznama medicinskih pripomočkov,**

**pri katerih je potrebna timska obravnava zavarovane osebe**

1. člen

Ta sklep določa seznam medicinskih pripomočkov, pri katerih je potrebna timska obravnava zavarovane osebe.

2. člen

Medicinski pripomočki iz prejšnjega člena so določeni v Seznamu medicinskih pripomočkov, pri katerih je potrebna timska obravnava, ki je v prilogi, ki je sestavni del tega sklepa.

3. člen

Medicinske pripomočke iz seznama iz prejšnjega člena v okviru zdravstvene dejavnosti na terciarni ravni predpisujejo zdravniki specialisti Univerzitetnega rehabilitacijskega inštituta Republike Slovenije – Soča oziroma drugega izvajalca zdravstvene dejavnosti, ki opravlja zdravstveno dejavnost na terciarni ravni.

4. člen

Aplikacijo medicinskih pripomočkov iz seznama iz 2. člena tega sklepa izvaja Univerzitetni rehabilitacijski inštitut Republike Slovenije – Soča, v dogovoru z ostalimi javnimi zdravstvenimi zavodi lahko tudi na njihovi lokaciji (mobilne ekipe).

5. člen

Univerzitetni rehabilitacijski inštitut Republike Slovenije – Soča v okviru pooblastil, ki jih ima v zvezi s predpisovanjem in aplikacijo medicinskih pripomočkov iz seznama iz 2. člena tega sklepa:

1. upošteva optimalno funkcionalnost;
2. spoštuje cenovni standard, kar pomeni, da v primeru, ko je mogoče doseči optimalno funkcionalnost za nižjo ceno, to upošteva;
3. približuje čakalne roke tehnološkim normam.

6. člen

Z dnem začetka veljavnosti tega sklepa preneha veljati Sklep o določitvi seznama medicinskih pripomočkov, pri katerih je potrebna timska obravnava zavarovane osebe,št. 9001-14/2018-DI/16, z dne 11. 10. 2018, uporablja pa se do dne pred začetkom uporabe tega sklepa.

7. člen

Ta sklep začne veljati naslednji dan po objavi na spletni strani Zavoda za zdravstveno zavarovanje Slovenije, uporabljati pa se začne 1. novembra 2021.

Številka: 9001-14/2021-DI/3

Ljubljana, 14. 10. 2021

Tatjana Čerin

predsednica Upravnega odbora

Zavoda za zdravstveno zavarovanje Slovenije